God (kappale)

**God** on yhdysvaltalaisen laulaja-lauluntekijä Tori Amosin kappale vuodelta 1994. Amos on säveltänyt kappaleen yksin ja tuottanut sen Eric Rossen kanssa. Kappale julkaistiin 
singlenä Amosin albumilta *[[Under the Pink]]*.
Se nousi listoille muun musssa Yhdysvalloissa ja Isossa-Britanniassa. Kappale on saanut huomioita mediassa musiikkivideonsa takia.

## Tyyli ja sanoitukset
”God” -kappaleessa on tyylillisesti elementtejä pop- ja rock-genreistä. Sähkökitaran efektit ovat kappaleessa isossa osassa. Amos pohtii sanoituksissa suhdettaan Jumalaan ja uskontoon. Hän kyseenalaistaa perinteisen patriarkaalisen käsityksen Jumalasta.

## Julkaisu
”God” on mukana Amosin albumilla *[[Under the Pink]]*, joka ilmestyi 31. tammikuuta 1994. Se julkaistiin singlenä 3. helmikuuta. Kappaleesta tehtiin useita versioita, koska levy-yhtiö Atlantic Records pelkäsi, että alkuperäinen kappale ei sopisi radioon. Radioille lähetetyllä CD:llä oli kaksi vaihtoehtoista versiota, joilla oli sähkökitaran osuus oli vähäisempi. Radiossa kuitenkin soitettiin lähinnä alkuperäistä versiota. Kappaleesta tehtiin lisäksi EDM-remixejä.

”God” nousi Yhdysvalloissa alternative airplay-listan kärkeen ja Billboard Hot 100 -listan sijalle 72. Se nousi listoille myös Isossa-Britanniassa, Kanadassa ja Australiassa.

Uudelleen miksattu versio kappaleesta julkaistiin myöhemmin kokoelma-albumilla *[[Tales of a Librarian]]* (2003). ”God” lisättiin myös kokoelmalle *[[A Piano: The Collection]]* (2006).

## Musiikkivideo
Kappaleelle kuvattiin musiikkivideo, jonka ohjasi Melodie McDaniel. Videossa on eri uskontoihin liittyviä rituaaleja. Amos on esimerkiksi itämaisessa temppelissä, jonka lattialla vilisee rottia. Video on Amosin tunnetuimpia musiikkivideoita. Se on mainittu monissa hänestä kertovissa artikkeleissa.  Yhdessä Beavis ja Butt-Head -ohjelman jaksossa näytettiin pätkä videota ja vitsailtiin sen kustannuksella.

Musiikkivideo on mukana Amosin videokokoelmilla *[[Complete Videos 1991–1998]]* (1998) ja  *[[Fade to Red]]* (2006). Se on julkaistu myöhemmin myös verkossa.

## B-puolet
CD-singlestä on olemassa useita eri versiota, joiden B-puolina on eri kappaleita. Yhdysvaltain CD-singlen B-puolina on kappaleet ”All the Girls Hate Her”,  ”Over It” ja ”Home on the Range (Cherokee Edition)”. ”All the Girls Hate Her" ja ”Over It” ovat instrumentaalisia ja muodostavat kokonaisuuden nimeltä ”Piano Suite”. ”Home on the Range (Cherokee Edition)” on Amosin versio perinteisestä amerikkalaisesta cowboy-laulusta ”Home on the Range”. Amos on lisännyt kappaleeseen uusia sanoja ja esittää kappaleen alkuperäisamerikkalaisten näkökulmasta. Hän on itse cherokee-sukua äitinsä puolelta.

Yhdysvaltain kasettisinglellä on albumilta pois jäänyt kappale ”Sister Janet”. Ison-Britannian ja Euroopan julkaisuilla on EDM-remixejä kappaleesta ”God”.

## Muusikot
* Tori Amos – laulu, piano, tuotanto
* Steve Caton – kitara
* George Porter Jr. – basso
* Carlo Nuccio – drums
* Paulinho da Costa – percussion
* Eric Rosse – tuotanto, äänitys, ohjelmointi
* John Beverly Jones – äänitys
* Paul McKenna – äänitys
* Kevin Killen – miksaus
* Bob Ludwig – masterointi

* Ian Fletcher – kitara (The Dharma Kayã Mix)
* The Joy – remiksaus (The Dharma Kayã Mix)
* Ali Fletcher – remixin tuotanto (The Dharma Kayã Mix)
* Dave Tolan – remixin tuotanto (The Dharma Kayã Mix)
* C.J. Bolland – remiksaus, remixin tuotanto (CJ Bolland Mix)
* Carl Craig – remiksaus, remixin tuotanto (muut remixit)
* Chris Andrews – ääniteknikko (Carl Craigin remixit)

## Singlen kappaleet

 

## Listasijoitukset

## Lähteet

## Aiheesta muualla
* God-musiikkivideo
* God-singlet Discogs-sivustolla